A Bizottság 829/96/EK rendelete
(1996. május 6.)
az Azori-szigetek és Madeira gabonatermékekkel történő ellátására vonatkozó különleges rendelkezések részletes végrehajtási szabályainak megállapításáról és a várható ellátási mérleg létrehozásáról szóló 1727/92/EGK rendelet, valamint a Kanári-szigeteknek az 1601/92/EGK tanácsi rendelet 2., 3., 4. és 5. cikkében előírt különleges intézkedések hatálya alá tartozó mezőgazdasági termékekkel történő ellátása várható mérlegének létrehozásáról szóló 2883/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2537/95/EK bizottsági rendelettel [1] módosított, az egyes mezőgazdasági termékekkel kapcsolatban az Azori-szigetekre és Madeirára vonatkozó különleges intézkedésekről szóló, 1992. június 15-i 1600/92/EGK tanácsi rendeletre [2] és különösen annak 10. cikkére,
tekintettel a legutóbb a 2537/95/EK rendelettel módosított, az egyes mezőgazdasági termékek tekintetében a Kanári-szigetekre vonatkozó különleges intézkedésekről szóló, 1992. június 15-i 1601/92/EGK tanácsi rendeletre [3] és különösen annak 3. cikke (4) bekezdésére,
mivel az Azori-szigetek és Madeira esetében a gabona várható ellátási mérlegeket a legutóbb a 2270/95/EK rendelettel [4] módosított 1727/92/EGK bizottsági rendelet [5], a Kanári-szigetek esetében a legutóbb a 2391/95/EK rendelettel [6] módosított 2883/94/EK bizottsági rendelet [7] hozza létre; mivel e régiók szükségleteinek kielégítése érdekében e várható ellátási mérlegeket módosítani kell;
mivel az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1727/92/EGK rendelet melléklete helyébe e rendelet I. melléklete lép.
2. cikk
A 2883/94/EK rendelet VI. melléklete helyébe e rendelet II. melléklete lép.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
A rendeletet 1996. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. május 6-án.